Tillaga að breytingu aðalskipulags Norðurþings 2010 - 2030 og nýju deiliskipulagi vegna fiskeldis á Röndinni á Kópaskeri Tillaga að breytingu aðalskipulags Norðurþings 2010 - 2030 og nýju deiliskipulagi vegna fiskeldis á Röndinni á Kópaskeri Sveitarstjórn Norðurþings auglýsir hér með til almennrar kynningar eftirfarandi skipulagstillögur og tilheyrandi umhverfisskýrslur . 1 . Breyting aðalskipulags vegna fiskeldis á Röndinni á Kópaskeri . Breytingin felst í að athafnasvæði A 3 ( 4,3 ha ) skv. gildandi skipulagi breytist í iðnaðarsvæði I1 . Ekki er um að ræða breytingar á stærð eða afmörkun svæðisins . Svæðið verði ætlað undir fiskeldi á landi þar sem byggja megi þjónustuhús , fiskeldisker og önnur tilheyrandi mannvirki . Ennfremur er gert ráð fyrir að aflað verði jarðsjávar með borunum innan svæðisins . Skipulagstillagan , greinargerð og umhverfisskýrsla , er sett fram í A 4 hefti . 2 . Deiliskipulag vegna uppbyggingar fiskeldis á Röndinni á Kópaskeri . Skipulagstillagan felst í skilgreiningu lóðar umhverfis fiskeldi á Röndinni . Skilgreindir eru byggingarreitir umhverfis mannvirki innan lóðarinnar og ákveðnir byggingarskilmálar fyrir byggingarreitina . Gert er ráð fyrir að umfang fiskeldis verði um 2.000 tonn á ári og að vatnstaka verði að jafnaði um 150 l / sek af jarðsjó úr borholum . Í umhverfisskýrslu skipulagstillögunnar er fjallað um rask sem fylgir fyrirhugaðri uppbyggingu og áhrif reksturs fiskeldisins á umhverfis og samfélag . Skipulagstillagan er sett fram á uppdrætti í blaðstærð A 1 auk greinargerðar og umhverfisskýrslu í A 4 hefti . Skipulagstillögurnar ásamt umhverfisskýrslum verða til sýnis á sveitarstjórnarskrifstofum Norðurþings að Ketilsbraut 7 - 9 á Húsavík og að Bakkagötu 10 á Kópaskeri frá 23. desember 2019 til og með miðvikudeginum 5. febrúar 2020 . Ennfremur verður hægt að skoða skipulagstillögurnar á heimasíðu Norðurþings ( nordurthing.is ) . Þeim sem eiga hagsmuna að gæta er gefinn kostur á að gera athugasemdir við tillögurnar til og með miðvikudeginum 5. febrúar 2020 . Skila skal skriflegum athugasemdum til bæjarskrifstofu Norðurþings að Ketilsbraut 7 - 9 á Húsavík . Þeir sem ekki gera athugasemdir við tillögurnar teljast þeim samþykkir .